cyanic-selkie/wikianc huggingface dataset:
Jindřich Mayer
Fra 1994 til 1999 var Jindřich Mayer trener for det canadiske hopplandslaget, før han startet et talentlag for barn i Calgary. På talentlaget trente han blant andre MacKenzie Boyd-Clowes, og Barrett Martineau, som senere byttet idrett og ble skeletonkjører.
Jindřich Mayer omkom i en bilulykke like utenfor Calgary 30. desember 2004, en ulykke som også krevde livet til hans 8 år gamle datter Annabelle.
Storbritannias herrelandslag i fotball
For tiden er landslagstrener Stuart Pearce og lagkaptein Ryan Giggs.
Aremark gamle kirke
Aremark gamle kirke var en steinkirke fra 1100-tallet i Aremark kommune i Østfold (fra 2020 Viken fylke). Kirken ble revet ca 1850. Nye Aremark kirke ble bygget på samme sted i 1861.
Den tsjadisk-libyske konflikten
Krigens militære mønster avtegnet seg siden 1978, da libyerne forsynte sine tsjadiske allierte med panserstyrker, artilleri og luftstøtte, mens det var det tsjadiske infanteriet som utførte mesteparten av speidinga og slåssingen. Dette mønsteret kom til å forandre seg med slutten av krigen, da de aller fleste tsjadiske styrkene i 1986 forente seg for å bekjempe den libyske okkupasjonen av det nordlige Tsjad, og viste da en militær enhet som lande aldri før hadde opplevd. Dette berøvet libyerne fra deres vanlige infanteri, akkurat da de sto ovenfor en mobil armé, som nå var velutstyrt med panservernmissiler og luftvernmissiler, slik at Libya ikke lenger hadde en overlegenhet i ildkraft. Krigen som fulgte har blitt kjent som toyotakrigen, siden de tsjadiske styrkene brukte Toyota-pickuper for å flytte sine soldater, hvor de libyske styrkene ble beseiret og presset ut av Tsjad i det som kom til å bli slutten på den større voldelige konflikten.
Al-Qaḏḏāfīs opprinnelige grunn for hans intervensjon i Tsjad var hans ambisjon om å annektere Aouzoustripen lengst nord i landet, som Libya hadde okkupert i 1973, siden han mente Libya hadde krav på på grunn av en ikkeratifisert traktat fra koloniperioden. I 1972 var målene hans, slik historikeren Mario Azevedo har tolket dem: opprettelsen av en klientstat på Libyas "underside," en islamsk republikk modellert etter hans jamahiriya ("massenes stat"), som skulle opprettholde nære forbindelser med Libya og sikre hans kontroll over Aouzoustripen; utvise franskmennene fra regionen, og bruke Tsjad for å øke sin innflytelse i Sentral-Afrika.
Konflikten i 1987 endte med en våpenhvile, som siden ble brutt en rekke ganger, og grensekonflikten ble fredelig løst da de libyske styrkene ble trukket ut i juni 1994 etter den internasjonale domstolen hadde avsagt en dom 13. februar samme år. Tilbaketrekningen ble overvåket av FN-styrken UNASOG.
Mae Clarke
Mae Clarke (født 16. august 1910 i Philadelphia, Pennsylvania, død 29. april 1992 i Woodland Hills) var en amerikansk skuespiller. Clarke er mest kjent for sin rolle i filmen Frankenstein (1931). Hennes karriere hadde sitt høydepunkt på begynnelsen av 1930-tallet hvor hun spilte hovedrollen i en rekke Hollywood-filmer. Etter dette dukket hun mest opp i biroller.
Goebbels og kvinnene
Goebbels og kvinnene (amerikansk tittel: ) er en amerikansk dramafilm fra 1944 regissert av Alfred Zeisler. Wolfgang Zilzer (kreditert som Paul Andor) ses i den mannlige hovedrollen som Joseph Goebbels. Sigrid Gurie spiller Magda Quandt, som ble hans hustru.
Innspillingsfakta
Filmen ble spilt inn fra 8. september til midten av oktober 1943 i General Service Studios.
Fakta om filmen
Arbeidstitlene til denne filmen var The Secret Life and Loves of Dr. Paul Joseph Goebbels, Dr. Paul Joseph Goebbels, His Life and Loves, The Life and Loves of Dr. Paul Joseph Goebbels og The Private Life of Dr. Paul Goebbels.
Ifølge en artikkel i The Hollywood Reporter forbød sensorene bruken av alle titler som inneholdt ordene «the secret life and loves of Goebbels.»
En artikkel i The Hollywood Reporter fra 6. januar 1944 skrev at den Minneapolis-baserte kinooperatøren og filmens produsent W.R. Frank viste den ferdige kopien i New York City til sjefer for kinokjeder for å avgjøre hvor mye av den som skulle bli klippet bort. Kopien ble til slutt nedklippet fra 137 minutter til 87 minutter.
I en PR-relatert pressemelding ble det opplyst at filmens manusforfatter og regissør, Alfred Zeisler, hadde arbeidet som produsent og regissør ved UFA i Berlin og derfor hadde hatt mye befatning med Goebbels i egenskap av hans stilling som propagandaminister. Ifølge The Hollywood Reporter skulle Zeisler spille seg selv i filmen.
Ifølge en artikkel i The Hollywood Reporter hadde Goebbels og kvinnene premiere på to kinoer i Minneapolis 20. april 1944.
En annen artikkel i The Hollywood Reporter opplyste at Monogram ikke ervervet filmen for distribusjon før i juni 1944.
Rolleliste
(Kun krediterte skuespillere)
Melanie Mayron
Melanie Mayron (født 20. oktober 1952 i Philadelphia, Pennsylvania) er en amerikansk skuespiller og regissør. Mayron er godt kjent for hennes rolle som fotografen «Melissa Steadman» på fjernsynsselskapet ABCs dramaserien Thirtysomething.
Mayron er datter av de jødiske foreldre Norma (født Goodman), en eiendomsmegler og russisk-amerikansk jøde, og hennes ektemann David Mayron, en farmasøytisk kjemiker. Hun ble utdannet til profesjonell skuespiller ved American Academy of Dramatic Arts. Mayron er mor til Olivia og Miles, født i 1998. Mayron dukket i 1974 opp i filmen Harry og Tonto og i 1976 hadde hun en rolle i filmen Car Wash. På slutten av 1970-tallet spilte hun figuren «Brenda Morgensterns» beste venn «Sandy Franks» gjennom tre episoder av TV-komedien Rhoda.
Brennus
Brennus kan vise til:
Agnes Ida Pettersen
Agnes Ida Pettersen (født 1981 i Tromsø) er en norsk komponist oppvokst i Harstad. Hun skriver mest for akustiske instrumenter, men jobber også med elektronisk musikk, installasjoner og scenisk musikk.
Virke
Pettersen er utdannet i komposisjon på Norges musikkhøgskole (2011) med Bjørn Kruse og Henrik Hellstenius som hovedveiledere. Fra 2011 har hun virket som frilans komponist med base i Oslo. Hun deltok med verket In b på Nordiske musikkdager i 2015. Verket I det stille // Epilog er innspilt av Telemark kammerorkester og er også framført av Det norske kammerorkester. Hun har også jobbet med Det Norske Blåseensemble, Felicia Kaijser, Ingvild Maria Mehus, NOSO Sinfonietta m.fl. I 2017 gav hun ut plata Listen and Dance på eget selskap. Kormusikk er utgitt på musikkforlaget Cantando. Hun vant Edvard-prisen i klassen samtid i 2021 for verket Å vere i livet som bygger på Halldis Moren Vesaas' dikt Å vere i livet – tre vers til mor.
Subhanahu wa ta’ala
Subhanahu wa Ta’ala (سبحانه و تعالى) er et islamsk arabisk uttrykk i meningen lovpriset er Han eller lovpriset være Han. Uttrykket følger gjerne navnet Allah i islamske tekster som eksempelvis Koranen og Hadith, da gjerne som forkortelsen SWT i tekster gjengitt i det latinske alfabetet.
Mexisphodrus
Mexisphodrus er en slekt av billene i delgruppen (underfamilien) Platyninae i familiegruppen løpebiller.
Utseende
Middelsstore, slanke, mørkbrunlige løpebiller med sterkt reduserte fasettøyne. Hodet er ovalt, lengre enn bredt, kjevene ikke forstørrede, antennene knapt halvparten så løange som kroppen. Pronotum er avrundet firkantet, omtrent så langt som bredt. Dekkvingene er lett rundede med fine punktstriper.
Levevis
Artene lever i huler.
Utbredelse
Slekten er utbredt i Mexico.
The Hitcher (2007)
Filmen er en nyinnspilling av Haikeren fra 1986. Nyinnspillingen har en feministisk vri.
Handlingsreferat
Studentene Jim (spilt av Zachary Knighton) og Grace (spilt av Sophia Bush) kjører gjennom New Mexico for å møte vennene deres på ferie. En kveld kjører de nesten på en haiker (spilt av Sean Bean) som står midt i veien. Jim svinger brått for å unngå å kjøre på mannen, og bilen deres spinner ut av kontroll før den stopper. Mannen nærmer seg bilen deres, og Grace insisterer på at noen andre bilister sannsynligvis kommer til å stoppe for å hjelpe ham, og paret kjører deres vei.
Senere den kvelden, ved en bensinstasjon, møter Jim den samme haikeren som presenterer seg som John Ryder - og han ber om å sitte på med dem. Motvillig sier Jim seg enig. Men underveis blir mannen voldelig, angriper dem og holder en kniv mot Grace. Jim bråbremser og får John til å slå hodet på frontruten. Deretter sparker de ham ut av bilen. Dagen etter ser de John i bilen til en annen familie. Jim og Grace forsøker å advare familien, men familien krasjer bilen og blir senere funnet døde. Mistenkt for å ha begått disse drapene, blir Jim og Grace arrestert og ført til nærmeste politistasjon. John ankommer kort tid senere, og han dreper alle ved stasjonen, mens Jim og Grace forsøker å flykte. Politimann Esteridge følger etter dem, og paret må forsøke å unnslippe både politiet og haikeren.
Stygge Krumpen
Bakgrunn
Stygge Krumpen ble født på Skøttrup Hovedgaard (nå Trudsholm) som ligger litt nord for Havndal mellom Randers og Hadsund i Jylland. Han var sønn av Jørgen Krumpen til Skjøtterup og Anne Styggesdatter Rosenkrantz, og ble oppkalt etter morbroren. Han hadde to søstre, Marine og Johanne, og to brødre, Jacob, som døde i 1518, og Otte, som fikk en viktig rolle i den danske historien.
Krumpen studerte først ved Universitetet i København og fikk graden baccalauerus articum. I 1507 ble han immatrikulert ved universitetet i Greifswald i Nord-Tyskland, der han utdannet seg til magister.
Navnet
Navnet «Stygge» har ingen forbindelse med adjektivet «stygg»; det er et guttenavn beslektet med navnet «Stig». Stygge Krumpen fikk trolig dette fornavnet for å hedre at morbroren Niels Stygge ble utnevnt til biskop i Børglum, med tiltredelse i 1486.
Karriere
Morbroren Niels Stygge var biskop av Børglum, og sørget for at Stygge Krumpen fikk en geistlig stilling i bispedømmet før han ble magister. Storebroren Otte stod nær kong Christian, og i 1514 ble Stygge Krumpen kongelig sekretær i kanselliet. Han spilte en viktig rolle som økonomisk rådgivar for kongen. Krumpen arbeidet fem år i kanselliet, og fikk i denne tiden flere geistlige embeter.
I 1519 blei Krumpen biskop av Børglum i Vendsyssel da morbroren trakk seg tilbake. Niels Stygge ble til gjengjeld klosterleder etter at de to samman hadde avsatt prosten der for «tyveri», noe han senere reiste sak mot dem for i Vatikanet. Krumpen kom også i strid med Hans Tolder, konges lensherre på Aalborghus, og kjempet mot kongens rett til vrakgods i bispedømmet.
I ettertiden har Krumpen blitt kjent som grisk og kranglevoren. Noe av dette ryktet kan være farget av synet på katolske geistlige under og like etter reformasjonen. Han skal òg ha brutt sølibatet ved å ha hatt slektningen Elsebeth Gyldenstjerne, konen til Bonde Due Munk, boende med seg.
Stygge Krumpen gikk sammen med adelsfolkene som reiste seg mot Christian II og fordrev ham i 1522-23. I 1525 gav den nye kong Fredrik I ham brev på prostiet Børglum. I 1529 var Stygge Krumpen med prins Christian til Norge. Han deltok også på riksrådsmøter, men var ellers ikke nært knyttet til kronen. I 1533 gikk han mot prins Christian som ny konge, men godtok ham likevel da han ble valgt i 1534. Han kjempet hardt mot lutherdomen, og ba de tyske ledende katolske teologene Johannes Coclæus og Johan Eck komme til Danmark for å omvende folk tilbake til katolisismen. Han skal og ha hatt kontakt med den norske reformasjonsmotstanderen Olav Engelbrektsson.
Under grevefeiden ble Krumpen fordrevet av bondeopprørerne til skipper Clement. Etter at grevefeiden sluttet i 1536 med seier for Christian III ble reformasjonen innført i Danmark-Norge. Biskopene ble avsatt og fengslet. Krumpen var i fangenskap fram til 1542. En tid delte han fengsel med Christian II på Sønderborg slott. De siste årene av livet sitt giekk han gjennom mange rettssaker for det han hadde gjort som biskop. Fra 1543 ble han utnevnt til lensherre på Asmild kloster i Viborg, et nonnekloster som var blitt tatt som krongods under reformasjonen. Her døde han i 1551, og ble gravlagt i familiegraven i Mariager kirke.
Politihuset
Politihuset kan bety:
Joe Donnelly
Joseph Simon «Joe» Donnelly (født 29. september 1955 i Massapequa i New York) er en amerikansk jurist, forretningsmann og politiker for Det demokratiske partiet. Han ble valgt inn i Senatet ved valget i 2012 og var senator til 2019. Han ble i mars 2022 USAs ambassadøre til Den hellige Stol.
Politisk karriere
Donelly var medlem i styret for en valgkomite og leder av et skolestyre i Indiana. Han gjorde et mislykket forsøk på å bli valgt til Attorney General i Indiana i 1988 og lyktes heller ikke komme inn i Indianas delstatsforsamling i 1990.
I valgkampen foran senatsvalget i 2012 presenterte han seg som opptatt av middelklassens interesser, mens han anklaget sin motstander Richard Mourdock for å være en «Wall Street kandidat». Han fokuserte på å ville fjerne skattehull, redusere skattene for jobbskapere, kutte i offentlige utgifter for å få ned budsjettunderskuddet
Richard Mourdock var i utgangspunktet favoritt til å vinne valget. Meningsmålingene viste et forholdsvis jevnt løp, men med Murdock stort sett noe foran. Etter en debatt hvor Mourdock som er motstander av abort også etter voldtekt uttrykte at barn som var blitt unnfanget ved voldtekt var kommet til ved Guds vilje gikk imidlertid Donelly forbi. Han vant valget med ca. fem prosentpoeng flere stemmer enn Murdock.
Sanariana
Sanariana er en slekt av biller som tilhører familiegruppen bladbiller (Chrysomelidae).
Frankfurtforfatningen
Frankfurtforfatningen (tysk: Frankfurter Reichsverfassung, FRV) eller St. Paul's kirke konstitusjonen (Paulskirchenverfassung), offisielt navn Konstitusjon i det tyske imperium (Verfassung des Deutschen Reiches) av 28. mars 1849, var et forsøk på å skape en forent tysk nasjonalstat i kjølvannet av det tysk-romerske rike organisert i det tyske forbund. Adoptert og proklamert av Frankfurtparlamentet etter revolusjonen i Tyskland i 1848], inneholdt konstitusjonen et charter om fundamentale rettigheter og en [[demokratisk regjering i form av et konstitusjonelt monarki. Kong Fredrik Vilhelm IV av Preussen ble utpekt til statsjef eller "Keiser over tyskerne]]" (Kaiser der Deutschen), en rolle han fraskrev seg.
Sanariana
Utbredelse
Slekten er utbredt i den neotropiske økosonen (Brasil, Bolivia og Argentina).
EM i friidrett 1946 – Sleggekast menn
Sleggekast menn ble arrangert ved EM i friidrett 1946 på Bislett Stadion i Oslo, Norge med både kvalifisering og finale den 22. august 1946.
Osmoderma barnabita
Osmoderma barnabita er en bille som hører til gullbassene (skarabider).
Utseende
En stor og bred, blankt grønnlig svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.
Habitat
I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.
Mikko Husu
Mikko Husu (født 30. september 1905, død 13. juni 1977) var en finsk langrennsløper som var aktiv på 1930-tallet. Han var med på Finlands lag som vant 4 x 10 km stafett under Ski-VM 1935 i Vysoké Tatry, der han også kom på 4.-plass på 50 km.
Sykling under Sommer-EYOF 2022
Sykling under Sommer-EYOF 2022 arrangeres i Banská Bystrica i Slovakia fra 26. til 29. juli 2022.
Medaljetabell
Medaljetabell etter to øvelser:
Referanser
<References />
Pusle Dyring-Andersen
Pusle Dyring-Andersen (født 30. desember 2004 i Søllerød) er en danskfødt ishockeyspiller, som representerer klubben Järna SK i Sverige. Hun er back.
Idrettskarriere
Dyring-Andersen representerte Sverige under Vinter-OL for ungdom 2020. Der deltok hun på Sveriges kvinnelag som fikk sølv i kvinneturneringen, etter at de tapte finalen 1-4 for Japan.
Kim Song-Hui
Kim satte inn begge målene da Nord-Korea slo Colombia 2—0 i sin åpningskamp under Sommer-OL 2012.
Kristin Bolstad
Kristin Bolstad (født 1981) er en norsk komponist, vokalist og improvisasjonsutøver fra Voss, bosatt i Oslo.
Bolstad arbeider mye med improvisasjoner og med elektronikk. Hun har bakgrunn fra folkemusikk og som klassisk sanger, men har også erfaring med jazz, pop, rock, soul og funk. Kristin Bolstad komponerer verk innenfor samtidsmusikk, kunstmusikk og elektroakustisk musikk med fremføringer i både inn- og utland (Europa, USA og Canada)
Kristin Bolstad har vært medlem i Ny Musikks Komponistgruppe, 2010–2017, og ble medlem i Norsk Komponistforening i 2012. Hun har vært mentor i ung.kom, en satsing for musikkelever i videregående skoler i Oslo og omegn, som får komponere for orkester under faglig veiledning. Ung.kom er et flerårig samarbeidsprosjekt mellom Norsk Komponistforening, Kulturrådet og Oslo-Filharmonien. Kristin Bolstad er også ofte benyttet som veileder og mentor. Hun er også jurymedlem i Veslefrikkprisen.
Kunstnerisk arbeid
Kristin Bolstad arbeider med stedsspesifikke komposisjoner, der rommet musikken fremføres i blir en del av det musikalske verket. Hun blander ofte inn humor og utradisjonelle instrumenter i musikken sin, og har laget musikk med blant annet Legoklosser, heliumballonger og klinkekuler.
Bolstad skriver for utøvere og ensembler som Quatuor Bozzini (CA), Telemark Kammerorkester (NO), 1982 trio (NO), Jane Chapman (UK), og Scenatet (DK). Har skrive fleire rom-spesifikke verk, blant anna for Emanuel Vigelands mausoleum (Oslo), Neptun sildeoljetank (Melbu), James Turrell: Ganzfeld (Ekebergparken, Oslo), og Volda Symjehall. Bolstad opptrer med ulike konstellasjoner for improvisasjon og elektroakustisk musikk og er fast medlem av duoen Shhht! med Gyrid Nordal Kaldestad og duoen LUDO med Gabrielle Sørensen, har i tillegg soloprosjektet VokalCollage. Er vikarierande medlem av vokalgruppa Song Circus.
Psammodromius
Psammodromius er en slekt av billene i delgruppen (underfamilien) Lebiinae i familiegruppen løpebiller.
Utseende
Små (4-5 millimeter), matt brungule løpebiller. Dekkvingene er tvert avkuttet bak og dekker ikke de bakerste barkkroppsleddene. Fasettøynene er nokså store og utstående. Pronotum er hjertformet, dekkvingene jevnbrede.
Levevis
Disse billene lever i sandete ørkenområder.
Utbredelse
Slekten er beskrevet fra Egypt.
Systematisk inndeling
Systematikken følger Carabidae of the World
Alice Wallin
Alice Wallin (født 15. september 2004 i Södertälje) er en svensk ishockeyspiller, som representerer klubben Södertälje SK. Hun er back.
Idrettskarriere
Wallin representerte Sverige under Vinter-OL for ungdom 2020. Der deltok hun på Sveriges kvinnelag som fikk sølv i kvinneturneringen, etter at de tapte finalen 1-4 for Japan.
Referanser
<References />
Anisostichus
Anisostichus er en slekt av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Utbredelse
Slekten er utbredt i den sørlige delen av Sør-Amerika.
Ferrari F40
F40 Competizione fra 1989 ble bestilt til franske kunder. De to første ble kalt F40 LM og hadde større motor, men det var også en F40 GTE.
Grundtvigs kirke
Grundtvigs kirke (eller Grundtvigskirken, opprinnelig Grundtvigs Minde-Kirke) på Bispebjerg i København er en kirke bygget til minne om presten og dikteren N.F.S. Grundtvig. Kirken er Danmarks siste store kirkebygg og ble innviet 8. september 1940. Grundtvigs kirke ble for en stor del finansiert ved innsamlede midler og var en gave fra det danske folk.
Arkitekt P.V. Jensen Klint sendte inn et forslag i forbindelse med en arkitektkonkurranse i 1912 og året etter leverte han inn et utkast til et minnetårn og kirke i gotikk. Forslaget ble debattert i noen år før det ble vedtatt og først 8. september 1921, på årsdagen for Grundtvigs 138-års fødselsdag, ble grunnstenen lagt ned.
Tårnet – Tårnkirken – ble innviet i 1927 som midlertidig sognekirke for det nye Bispebjerg sogn. I 1930 døde Jensen Klint og sønnen Kaare Klint overtok arbeidet med oppføringen av kirken etter farens ønske. Esben Klint, Kaare Klints sønn, sto for de siste arbeidene i kirken.
Kirkens monumentale utforming på toppen av Bispebjerg er inspirert av gotikken og de europeiske katedralene. Samtidig avspeiler kirken den middelalderske, sjællandske landsbykirken.
En komité var blitt nedsatt for å vurdere ulike steder hvor kirken kunne bygges og valget falt på Bispebjerg. Området var ubebygd, noe som passet Jensen Klint. Ettersom man ikke trengte å ta hensyn til eksisterende bebyggelse, kunne kirken stå i tradisjonell retning med koret vendt mot øst og tårnet mot vest. Bebyggelsen rundt kunne planlegges og bygges i harmoni med kirken og Jensen Klint tegnet leieboligene som København kommune var byggherre for.
Kirkebygningen
Grundtvigkirken er en syntese av flere arkitektoniske stilarter. I forberedelsene til prosjektet studerte Jensen Klint danske landsbykirker på Sjælland og deres tradisjonelle byggeteknikker, materialer og innredning var til inspirasjon.
Det mest slående trekket ved kirkebygningen er vestfasaden som minner om utsiden av et kirkeorgel. Det inneholder det 49 meter høye klokketårnet. Den imponerende fasaden leder øynene mot himmelen. Den nederste halvdelen av tårnet er av enkel tegl mens øvre del gir inntrykk av en ruglet overflate.
Kirkens indre
Kirkerommet særpreges ved sin enkle eleganse. Selv om interiøret bygger på Jensen Klints skisser satte sønnen Kaare Klint sitt eget preg på det. Alterbordet er oppmurt av fem søyler og uten utsmykking. Kirken har to prekestoler; en i tårnkirken og en i hovedrommet. Begge er oppmurt av gul sten.
Døpefonten er i motsetning til det øvrige inventar laget av faksekalksten, noe som medvirker til at den skiller seg ut i kirkerommet. Den er tegnet av Jensen Klint.
Jensen Klints utkast viser at han hadde planlagt at det skulle være benkerader i hele kirken. Kaare Klint valgte å endre det ved å designe stoler. Det var opprinnelig 1863 stoler i kirken.
Kirken har to orgler; et kororgel fra 1940 hvor fasaden er tegnet av Kaare Klint og et hovedorgel fra 1965 med fasade tegnet av Esben Klint. Begge orglene ble bygget av Marcussen & Søn.
Theodor Wolff
Theodor Wolff (født 2. august 1868 i Berlin, død 23. september 1943 samme sted) var en tysk skribent, innflytelsesrik publisist og kritiker.
Rue Édouard-Colonne
Rue Édouard-Colonne er en gate i quartier Saint-Germain-l'Auxerrois i 1. arrondissement i Paris.
Kortsortering
Kortsortering er en form for kognitivt intervju som kan brukes i brukertester. Kortsortering er en metode brukt til blant annet design av brukeropplevelser, og kan gi innspill til struktur til f.eks. et nettsted. Kortsortering er nyttig i utvikling av informasjonsarkitektur, arbeidsflyter, meny struktur eller navigasjon på nettsider. Teknikkene fra kortsortering kan også benyttes for organisering av andre områder av livet og hverdagen.
Kortsortering er en av de mest kraftfulle verktøyene vi har, i arbeidet med informasjonsarkitektur.
Kortsortering kan gi innsikt i menneskers mentale modell. Metoden avdekker måten mennesker tenker og oppfatter sin verden, sorterer og grupperer oppgaver og navngi innholdet i sitt eget hode.
Kortsortering er en etablert teknikk som blir dokumentert mer og mer i litteraturen.
Metode
Kortsortering er enkel å ta i bruk. Personen som er ansvarlig for gjennomføring av metoden i et prosjekt, identifiserer nøkkelkomponentene og skriver disse ned på index cards eller post-it lapper.
Komponentene testes, og eventuelt nye legges til og kortene blir organisert slik strukturen og sammenhengen mellom dem er lett å oppfatte.
Grupper kan organiseres som fokus grupper eller repeterende individuelle sesjoner. I litteraturen finner vi diskusjon om hvor mange brukere som er anbefalt for å gi et representativt utvalg.
Åpen kort sortering
I et arbeidsmøte med åpen kortsortering, definerer deltagerne kategoriene selv. Denne varianten benyttes for å avdekke mønsteret i navngiving av kategorier, som igjen vil bidra til å organisere resten av informasjonen.
Lukket kort sortering
I et arbeidsmøte med lukket kortsortering, får deltagerne utdelt forhåndsdefinert liste med kategorier. Deretter får de utdelt index card tilknyttet de ulike kategoriene. Denne varianten er mest vanlig i brukertesting av eksisterende meny struktur.
Kortsortering på internett
Bakdelen med denne metoden er mangelen på personlig kontakt med brukeren, og den personlige interaksjonen som foregår i rommet der fysiske deltagere er tilstede. Et slikt fysisk møte kan gi verdifull innsikt.
Bouchraya Hammoudi Bayoun
Bouchraya Hammoudi Bayoun, født 1954, er en diplomat og politiker fra Den saharawiske arabiske demokratiske republikk som fra 13. januar 2020 har vært den omstridte republikkens statsminister. Den saharawiske arabiske demokratiske republikk (SADR) kontrollerer og utgjør den østlige delen av Vest-Sahara. SADR ble proklamert som egen stat i 1976, umiddelbart etter at Spania trakk seg ut av området som til da var kjent som Spansk Sahara. Kontrollen over området har siden vært omstridt mellom Marokko og SADR. SADR er anerkjent av 41 FN-land og er medlem av Den afrikanske union, men ikke medlem i FN.
Bayoun har også vært statsminister i to perioder tidligere; fra 1993 til 1995, og fra 1999 til 2003. Han har også vært SADRs ambassadør til Algerie som er et av landets viktigste politiske støttespillere.
Biografi
Bayoun er født i byen Dakhla i Vest-Sahara (det daværende protektoratet Spansk Sahara) i 1954. Han har studert økonomi ved Universitetet i Havanna på Cuba. Han startet sin politiske karriere som handels- og utviklingsminister i 1985 da Mohamed Lamine Ould Ahmed ble statsminister i den omtvistede republikken som styres av frigjøringsbevegelsen Polisario. 19. september 1993 overtok han som statsminister etter Mahfoud Ali Beiba og satt til 8. september 1995 da Ali Beiba kom tilbake som statsminister. Bayoun ble da utviklings- og handelsminister fram til 10. februar 1999 da han igjen overtok som statsminister. Fram til 2003 var han både stats- og innenriksminister.
Fra 2008 var Bayoun Polisarios representant i Spania, og etter det representerte han SADR i Algerie.
13. januar 2020 ble Bayoun innsatt som statsminister i SADR etter å ha blitt utnevnt av president Brahim Gali. Han overtok etter Mohamed Luali Akeik.
Ferrari 288 GTO
Ferrari 288 GTO (1984–87) er en serie italienske sportsbiler levert som to-seter coupe med ordentlig tak og to dører. Modellen hadde to turboer laget av japanske IHI Corporation og utviklet nesten 400 hestekrefter. Den ble omtalt som en «superbil», men var egentlig bare en lettet variant av den Pininfarina-designede Ferrari 308 GTB, der bagasjerommet måtte vike for å få plass til motoren. Betegnelsen 288 henspilte på 2.8 L motor og 8 sylindre (V8), mens GTO betød Gran Turismo Omologato. I likhet med Ferrari 250 GTO fra 1960-tallet, hadde Ferrari laget modellen kun for å få produsert nok enheter til å få delta i konkurranser. Nå ble 288 GTO mest solgt for privat bruk. I tillegg til de 272 eksemplarene som ble produsert, laget Ferrari fem 288 GTO Evoluzione som hadde omtrent 650 hestekrefter og veide bare 940 kilo. I 2013 ble en 288 GTO stilt ut på Oslo Motorshow.
Bogen naturreservat
Bogen naturreservat ble opprettet i 2006. Naturreservat er levested for den svært sjeldne orkideen knottblom. Det er i dag ytterst få kjente forekomster av knottblomst igjen i Norge. Lavaskrenten med navnet Holmestrandsveggen, som går fra Holmestrand bysentrum til den tidligere kommunegrensen mot Sande, viser viktige deler av jordas historie gjennom 300 millioner år.
Holmestrandsveggen var den siste kjente hekkeplassen for vandrefalk i Vestfold, før vandrefalken ble etablert med gjenintroduksjon fra Sverige. Siste år med gammel hekking var i 1967, og første år med ny hekking i Holmestrandsveggen var i 1984. Verdens antatt lengstlevende vandrefalk i vill tilstand hadde sin viktigste hekkeplass i Bogen naturreservat. Hun holdt territoriet ved Holmestrandsveggen i 15 år på rad.
Verneformål- Spesielt naturområde - lavaskrent, rikmyr m.m.
Askvoll gamle kirke
Askvoll gamle kirke var en tømret kirke i Askvoll bygget i 1604. Den var valgkirke i 1814. Kirken erstattet Askvoll stavkirke, som trolig sto på stedet som nå kalles Kyrkjebakken. Stavkirken er nevnt i kilder fra 1306. Tømmerkirken fra 1604 stod til 1859, da den ble erstattet av en korskirke som stod i kun tre år før den brant ned etter lynnedslag. Nåværende Askvoll kirke ble bygget i 1863.
Kong Arthur
Kong Arthur er den mest kjente av de legendariske, mytiske konger over britene, og en sentral skikkelse i Storbritannias og Europas mytologi. Ifølge middelalderens historier og romanser skal han ha ledet forsvaret av Britannia mot angelsaksiske angrep på slutten av 400- og tidlig på 500-tallet e.Kr. Detaljene i Arthurs historie er hovedsakelig sammensatt av folkeminne og litterær fiksjon, og det er omdiskutert hvorvidt han faktisk har levd, og dersom han levde, om han hadde tittelen konge. Den sparsomme historiske bakgrunnen for Arthur er innsamlet fra ulike kilder, inkludert Annales Cambriae, Historia Brittonum og skriftene til Gildas (død 570). Arthurs navn opptrer også i tidlige poetiske kilder som Y Gododdin. De eldste walisiske tekstene nevner ham som dux bellorum, latin for «krigsleder», eller som amerauder, en forvanskning av imperator («keiser»).
Arthur-syklusen
Arthur er en sentral skikkelse i legender som utgjør den litterære middelaldersjangeren «britiske emner». Den legendariske Arthur vakte i stor grad internasjonal interesse ved utbredelsen av Geoffrey av Monmouths fantasifulle historieberetning fra 1100-tallet, Historia Regum Britanniae («Historien om Britannias konger»). I en del walisiske og bretonske fortellinger og dikt som er eldre enn Geoffreys verk, opptrer Arthur enten som en stor kriger som forsvarer Britannia mot både jordiske og overnaturlige fiender, eller som en magisk skikkelse i folkeminnet, tidvis knyttet til den walisiske mytologiske underverden Annwn. Hvor mye av Geoffreys Historia (fullført i 1138) som stammer fra eldre kilder og ikke er diktet av ham selv, er ukjent.
Temaer, hendelser og skikkelser i de arthurianske legendene varierer stort fra tekst til tekst, og det er ikke etablert noen utgave eller foretrukket versjon, bortsett fra at Geoffreys versjon ofte har tjent som utgangspunkt for senere fortellinger. Geoffrey forestilte seg Arthur som en konge av Britannia som beseiret angelsakserne og etablerte et kongerike som strakte seg over Britannia, Irland, Island, Norge og Gallia. Mange elementer og hendelser som nå er en integrert del av Arthur-fortellingen, opptrer i Geoffreys Historia, inkludert Arthurs far Uther Pendragon, magikeren Merlin, Arthurs hustru Guinevere, sverdet Excalibur, festningen Tintagel, hans siste slag mot Mordred ved Camlann og hans siste hvilested ved Avalon. Den franske forfatteren Chrétien de Troyes la til ridderen Lancelot og det kristne konseptet Den hellige gral, og innledet sjangeren med arthurianske romanser som ble et betydelig innslag i middelalderens litteratur. I disse franske fortellingene flyttet fokuset seg fra kong Arthur til andre litterære figurer, som ridderne av det runde bord. Litteraturen om Arthur og hans riddere blomstret i løpet av middelalderen, men bleknet deretter, før den fikk en ny oppblomstring under romantikken på 1800-tallet. På 2000-tallet lever legenden fortsatt, i mindre grad i skjønnlitteraturen, men hovedsakelig i populærkulturen som spillefilmer, TV-serier og tegneserier.
Familie
Ifølge Geoffrey av Monmouth var kong Arthur sønn av Uther Pendragon, som takket være Merlins magi forvandlet seg til sin fiende Gorlois og delte seng med Gorlois' intetanende kone Igerna eller Ygraine på festningen Tintagel. Hun ble gravid og fødte gutten Arthur. Uther giftet seg med Ygraine da hun ble enke, og de fikk deretter datteren Anna som ifølge Geoffrey, Wace og Layamon ble gift med kong Lot av Orknøyene og mor til Gawain og Mordred.
Den historiske Arthur
En skoleretning hevder at Arthur levde på slutten av det 400-tallet og begynnelsen av 500-tallet, at han var romano-britisk av opphav, og kjempet mot sakserne. Hans base var antagelig i Wales, Cornwall eller i den vestlige delen av dagens England, men om dette er det ulike oppfatninger.
Noen av de som tilhører denne skolen, som Geffrey Ashe og Fleuroit, har argumentert for at Arthur er identisk med en Riothamus, «konge av Brettones», som var aktiv under den romerske keiseren Anthemius. Lite er kjent om Riothamus, og det er ikke holdepunkter for å si om han var konge av briter eller bretonere. Andre identifiserer ham med en Lucius Artorius Castus, en romer på 100-tallet som gjorde store militære dåder i Britannia.
En annen skole mener at Arthur er basert på en ellers glemt keltisk guddom, eller en helt fiktiv person som Beowulf. De hevder at en annen romano-britisk feltherre ledet styrkene som kjempet mot sakserne i slaget ved Mons Badonicus.
Den tidlige Arthurlegenden
Noen dikt som muligens er eldre, tilskrevet skalden Taliesin, nevner «Arthur den salige», «Arthurs mot» og sier «som i slaget ved Badon med Arthur, den fremste giver av fester, med sine lange sverdblad røde fra slaget som alle menn kommer ihu».
En annen tidlig referanse finnes i Historia Britonum, tilskrevet den walisiske munken Nennius og skrevet omkring 830. Arthur beskrives der som en feltherre, og det nevnes tolv slag han kjempet i, med kulminasjonen ved Mons Badonicus der det fortelles at han egenhendig drepte 960 menn.
Ifølge Annales Cambriae ble Arthur drept i slaget ved Camlann i 537. Andre kilder heller mot en datering til ca. 542.
Den litterære Arthur
Legendene utviklet seg til litteratur. Tidlige tekster med omtale av Arthur er blant andre Historia Regum Britanniae (ca 1136) av Geoffrey av Monmouth (ca 1100-1154) og Brutusromanen (ca 1155) av Wace.
Den fulle sagnkretsen slik den er kjent i moderne tid, ble utformet av Thomas Malory (ca 1416-1471) i hans Le Morte d'Arthur, utgitt i 1485. I mellomtiden hadde middelalderens balladediktere som Chrétien de Troyes skrevet om Arthur og hans riddere i en rekke fortellinger. I nyere tid er Malory gjenfortalt av blant andre Sigrid Undset i Fortellinger om Kong Artur og ridderne av Det runde bord (1915) og av John Steinbeck i The Acts of King Arthur and His Noble Knights (posthum, 1976). T.H. White skrev barneboken The sword in the stone (1938), som var forelegget for Disney-filmen Sverdet i stenen (1963).
The Last Waltz (sang)
«The Last Waltz» er en britisk sang skrevet av Barry Mason og Les Reed. Den var én av Engelbert Humperdincks største hits og tilbrakte femten uker på toppen av det britiske singlelisten i september og oktober 1957. Humperdinck hadde allerede hatt en nummer én-hit i Storbritannia tidligere samme år med «Release Me», som lå seks uker på toppen.
Sangens tittel er noe av en flertydighet, ettersom den refererer til jeg-personens flørste og siste danser med kvinnen han elsker. Den første dansen var den «siste dansen», som ble spilt i selskapet hvor de møttes og den siste dansen betegnet slutten på deres forhold etter at deres romanse hadde kjølnet.
Franskspråklige versjoner med Mireille Mathieu og Petula Clark med tittelen «La Derniere Valse» ble utgitt i 1967. Clarks versjon var også med på hennes album The Other Man's Grass Is Always Greener (1968).
Sangen er assosiert med fotballklubben Gillingham.
Norsk versjon
Signaturen Albert har skrevet den norske teksten. På norsk bærer den tittelen «Den siste valsen».
Ole Andreas Krogness (politiker)
Ole Andreas Krogness (1802–1869) var en norsk kjøpmann, bankmann og politiker. Han var stortingsmann for kjøpstedene Trondheim og Levanger fra 1848 til 1853 og fra 1857 til 1861.
Liv og virke
Han vokste opp i en håndverkerfamilie med aner fra Kråknes i Rissa. Den begavede gutten begynte i lære hos kjøpmannen Arent Solem på Bakklandet. Solem var også en landskjent haugianer. Krogness var også venn av en annen haugianer, kjøpmann Erik Wullum. Wullum hadde også en forbindelse til Erik Rolfsen Krogness og hans sønner Andreas og Johan Richard Krogness, men de synes å ha vært av en annen slekt.
Rundt 1830 giftet han seg med Anne Birgitte (født Moe), enke etter Christopher Dahl, og overtok denne familiens manufakturhandel. Stesønnen Odin Dahl fortsatte forretningen fra 1850. Krogness var også blant grunnleggerne av Trolla bruk med støperi og skipsbyggeri, som senere gikk inn i verftsbedriften TMV. Han fikk også en viktig rolle i byens finansvesen; han var styremedlem (direktør) i Trondhjems Sparebank fra 1843 til 1869, i Norges Bank fra 1846 til 1869 og i Trondhjems Arbeiderforenings Spareskillingsbank.
Krogness var fra 1840 valgt inn i Trondheim bystyre og formannskap. Han var Trondheims varaordfører i 1854 og 1855. Han var stortingsmann for Trondheim og Levanger fra 1848 til 1853 og fra 1857 til 1861. Det var i første rekke byens håndverkere, krambodhandlere og noen radikale embedsmenn som stilte seg bak Krogness; han sluttet seg også til Reformforeningen. Han var formann i Stortingets bankkomité og medlem av flere komiteer om finansvesenet.
Krogness' politiske liv tok slutt da Fredrik Solem, sønn av hans gamle mentor Arent Solem, i 1861 ble avslørt som bedrager og tyv og tok sitt liv med stryknin. Det ble avslørt at Krogness lenge hadde visst at Fredrik Solem hadde skrevet falskt på en veksel, men dekket over det av hensyn til Fredriks far. Krogness hadde vært handelsbetjent hos kjøpmann Solem og derfra kunnet arbeide seg opp til bankdirektør. «Krognessianerne» greide å mobilisere for at Krogness fikk oppreisning ved å bli gjenvalgt til Stortinget i 1862, men han sa fra seg plassen.
Han døde i 1869 på sitt landsted på Nidarø. Krogness gate er oppkalt etter ham.
Etterkommere
Ole Andreas og Anne Birgitte Krogness fikk sønnen Ole Andreas Tangen Krogness (1832–1877), som ble residerende kapellan til Vår Frue kirke i Trondheim, en kjent grundtvigianer og gift med Christiane Augusta Lindeman. Sønnesønnen Ole Andreas Krogness ble en ledende geofysiker.
Asterix (potet)
Asterix er en potetsort. Den kommer fra Nederland og ble godkjent i Norge i 1998. Asterix regnes som en halvsen potetsort, og den er lagringssterk. Poteten er oval med rødfarget skall. Poteten har en fast konsistens, og egner seg til koking, pommes frites og bakt potet.
Kirkegods
Kirkegods er en betegnelse på et benefisert gods (også kalt mensalgods), altså fast eiendom (særlig jordbrukseiendom) som tilhører kirkelige institusjoner. I mange land, bl.a. Danmark og Norge, var kirkegodset sammen med den adelige jorden regnet som skattefri jord, i motsetning til skattepliktig jord drevet av bøndene. I Norge før reformasjonen var hele 44 % av all jord kirkegods. Av kirkegodset hørte 7–8 % til bispestolene, like mye til domkapitler og hospitaler, 10–11 % til klostrene, 3–4 % til de kongelige kapellene 14–15 % til lokale prestebol og kirker. Ca. 12 % av jorden var adelsgods, 4 % krongods og 40 var eid av bønder. Etter reformasjonen ble en stor del av kirkegodset inndratt av Kronen, som fordelte deler av det som forleningsgods. Det lokalkirkelige godset ble imidlertid stort sett værende på kirkelige hender. I 1661 var ca. 21 % av jorden kirkegods og ca. 31 % kron­gods.
I 1370 eide Roskilde bispestol mer enn 2,600 bondegårder. Esrum kloster hadde rundt 1500 over 300 gårder; Antvorskov og Sorø kloster enda flere, mens Vadstena kloster hadde over 800 gårder i sitt eie. Kort før reformasjonen var bortimot 40 % av de danske bondegården, samt mange slott og herregårder, i kirkens eie. Til dette kom tiende og en mengde avgifter. På Sjælland alene utgjorde bispetienden rundt 10,000 tønner korn om året.
Referanser
<References />
Aristobia
Aristobia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore (10-25 millimeter), kraftige trebukker. Artene i slekten er ganske ulike på farge. Flest arter er brunspraglete, men de kan også være svarte med gule flekker, helt kledt med okergul bestøving, eller ganske mørke. Antennene er lange, hos hannene gjerne betydelig lengre enn kroppen. Det tredje leddet har en dusk av svarte hår. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.
Levevis
Disse billene har larver som lever i død ved av løvtrær, ofte like under barken. Noen av artene er alvorlige skadedyr da de borende larvene kan drepe unge trær.
Utbredelse
Gruppen er utbredt i Sørøst-Asia.
Säämi suuvâ laavlâ
Säämi suuvâ laavlâ (nords. Sámi historien lávlla) er den samiske nasjonalsangen, skrevet av Isak Saba. Matti Morottaja har oversatt teksten til enaresamisk.
Lettpansret kjøretøy
Et lettpansret kjøretøy (engelsk infantry mobility vehicle (IMV)) er et lett pansret personellkjøretøy laget for patrulje- og oppklaringstjeneste. Rent konkret vil dette si en lettpansret bil og uttrykket pansret feltvogn er også mye brukt. IMV-navnet har kommet mer i bruk de senere årene for å differensiere lette firehjulstrekk pansret personellkjøretøy fra de tradisjonelle 8-hjuls kjøretøyene som er mer pansret og vesentlig tyngre.
Utvikling
Lettpansrete kjøretøy ble utviklet som en respons på moderne krigføring for å gi soldatene bedre beskyttelse mot ild fra håndvåpen, mindre eksplosiver og veibomber / landminer. Begrepet dekker også minebeskyttede kjøretøyer, som er i samme gruppe, men med ekstra god beskyttelse mot veibomber etc. utviklet og utvalgt gjennom det amerikanske MRAP-programmet.
Den oppgraderte M1114 Humvee-veltvognen kan også sees på i dette lyset: Humvee hadde tidligere ingen pansring, gjennom å gi den dette kunne den tjenestegjøre i IMV-rollen. Joint Light Tactical Vehicle-programmet (JLTV) fulgte opp dette hvor målet var å erstatte deler av dagens HMMWVer med en familie mer kapable kjøretøyer mer bedre pansring og større nyttelast. En av årsakene er at selv om HMMWV ikke er beregnet på å pansres og brukes til oppklaring så har den i praksis vært brukt slik, og JLTV ble utviklet fra bunnen av (i perioden 2005-2015) til å være i en slik rolle.
Criniventer
Criniventer er en slekt av billene i delgruppen (underfamilien) markløpere (Harpalinae) i familiegruppen løpebiller. Systematikken følger Carabidae of the World.
Lettpansret kjøretøy
Modeller
Begrepet dekker en rekke forskjellige kjøretøy utviklet av flere forskjellige nasjoner:
Criniventer
Utbredelse
Slekten er utbredt i den sørlige delen av Sør-Amerika (Uruguay, Argentina, Chile).
Aina Villanger
Aina Villanger (født 31. januar 1979 i Skien) er en norsk forfatter.
Hun har studert på Skrivekunst-akademiet i Hordaland og ved Universitetet i Oslo.
Kristin Norderval
Kristin Norderval (født 1957 i Seattle, USA) er en norsk komponist, vokalist og improvisatør.
Utdannelse
Norderval har doktorgrad i musikk (Doctor of Musical Arts in Vocal Performance) fra Manhattan School of Music 1993, master i musikk fra San Fransisco Conservatory of Music (Master of Music in Voice) 1987, og en Bachelor i musikk (Bachelor of Music in Composition and Voice) fra the University of Washington 1984.
Yrkesliv
Norderval arbeider både som vokalist og komponist. Hennes repertoar som vokalist spenner fra renessansen til avant-garde. Feminisme, fred og rettferdighet er gjennomgående tematikk i hennes komposisjoner og Norderval integrerer ofte elementer av performance, dans og teater. Hun kombinerer klassisk sang og akustiske instrumenter med elektroniske virkemidler i sine komposisjoner.
I 2016 fikk operaen The trials of Patricia Isasa sin premiere. Den har libretto av Naomi Wallace, ble regissert av Pauline Vaillancourt og er en sosio-politisk opera om den argentinske menneskerettsaktivisten Patricia Isasas kamp. Norderval sang selv hovedrollen (Patricia). Norderval er en pådriver for utviklingen av ny scenisk vokalmusikk, blant annet gjennom sitt engasjement som styreleder for foreningen VoxLAB (opprettet 2013). Hun har medvirket på en rekke plateutgivelser.
Estimeringsteori
Estimeringsteori er en del av statistikkfaget som tar for seg beregninger av parametere som skal forklare en forklaringsvariabels påvirkningskraft på en avhengig variabel. Med estimeringer ønsker man å avgjøre to ting. For det første ser man hvorvidt en forklaringsvariabel er signifikant til å forklare en avhengig variabel og eventuelt i hvilken grad denne forklaringsvariabelen påvirker den avhengige variabelen. For å kartlegge forklaringsvariabelens statistiske signifikans testes hypoteser. For det andre vil vi ønske å se hvordan den avhengige variabelen vil oppføre seg basert på hvilke variabler som påvirker den avhengige variabelen og hva som vil skje dersom vi endrer forklaringsvariabelen i modellen. Dette kalles å utføre prognoser.
Estimeringer utføres innenfor flere fagdisipliner fra økonomi til medisin.
Hvordan modeller estimeres avhenger av flere faktorer, blant annet hva slags type data man jobber med og hvordan modellen er. Målet er å finne den estimeringsmetoden som gir oss den beste lineære forventningsestimatoren (av engelsk BLUE: Best Linear Unbiased Estimator). Det finnes flere metoder for å estimere modeller.
En av de mer kjente estimeringsmetodene er minste kvadratsums metode.
Iasion
Iasion (gresk: Ἰασίων; eller stavet Eetion (Ἠετίων) muligens i betydningen «åkervindel») var i henhold til gresk mytologi en halvgud og en jordbrukshelt. Han er vanligvis framstilt som sønn av nymfen Elektra (en av de sju døtrene til Atlas og Pleione og faren var ektemannen Korythos, men en av mytene forteller at hun ble tatt med vold av Zevs, og fødte deretter Dardanos, og avvikende myter har således også gjort Zevs til far til Iasion. Ytterligere et alternativt opphav er Zevs og Hemera. Etymologien til navnet Iasion er uklart, men kan være forbundet med det greske ordet for åkervindel, en hardfør plante som ble brukt til å bunte sammen innhøstet hvete.
I mysteriene
I mysteriene på Samothraki var Iasion om våren gemal for fruktbarhetsgudinnen Demeter. Med Demeter var han far til to tvillingsønner ved navn Plutos og Filomelos, og ytterligere en sønn ved navn Korybas.
Myten forteller at ved bryllupet til Kadmos og Harmonia ble Iasion lurt av sted av fra selskapet av Demeter. Gudinnen la seg ned på ryggen i nypløyd åker og Iasion i overført betydning pløyde og sådde sin sæd i henne. Da de senere kom tilbake til selskapet forsto Zevs hva som hadde skjedd, og i sjalusi drepte han Iasion med sin tordenstråle. En del versjoner av myten konkluderer med at Iasion og kulturhelten Triptolemos, deretter ble de til stjernebildet Tvillingene.
Iasion er kanskje likestilt med Attis, den døende gemalen til den frygiske gudinnen Kybele, og Karmanor, en kretisk halvgud knyttet til innhøstingen, og Demeters gemal på øya Kreta. Dikteren Hesiod synes å se på de to som en og den samme ved at han plasserer Iasion nettopp på Kreta.